BVB Debut 'roșu' de săptămână la bursa noastră
*	Acțiunile Banca Transilvania, pe prima treaptă în topul rulajului 

Indicii Bursei de Valori București (BVB) au avut scăderi în prima sesiune de tranzacționare a săptămânii, în ton cu deprecierile piețelor europene. Indicele BET, ce grupează cele mai lichide douăzeci de titluri de la bursa noastră, a avut un declin de 0,26%, la 18.513 puncte, în vreme ce indicele BET-BK, reperul de randament al fondurilor de investiții în acțiuni, s-a depreciat cu 0,36%, până la 3.439 de puncte. 
Valoarea tranzacțiilor s-a ridicat la 7,9 milioane de euro, cu mult sub media zilnică a anului, de 27,1 milioane de euro, circa 80% din rulaj provenind din schimburile cu acțiuni.